L' aristocracia (d'as palabras en griego ἄριστος aristos, "o millor", y κράτος kratos, "poder" u "gubierno", con o significato global de "gubierno d'os millors") ye una palabra que se fa servir en sentito estricto ta definir un sistema de gubierno de l'Antiga Grecia en o qualo a sobiranía u l'exercicio d'o poder se troban en un chicot grupo de presonas que se consideran a sí mesmas como asmas qualificatas ta gubernar u ta esleyir a os gubernants, estando asinas o conceoto oposato a la democracia. No ye equivalent a la plutocracia u gubierno d'os ricos, anque ye verdat que ixos dos termins, aristocracia y plutocracia, gosan coincidir, ni tampoco a la oligarquía u gubierno d'unos pocos, encara que tamién puet haber-ie coincidencias.